קרן לייבוביץ'

קרן אור לייבוביץ' (נולדה ב-25 ביוני 1973) היא שחיינית ישראלית ואלופה פאראלימפית, בעלת 7 מדליות בהן 4 מדליות זהב.

ביוגרפיה 
לייבוביץ' נפצעה במהלך שירותה הצבאי באופן שהשאיר אותה משותקת חלקית בשתי רגליה (דרגת נכות S7), ואיבדה עקב כך את יכולת ההליכה. למרות הפציעה החליטה לייבוביץ' להמשיך ולעסוק בספורט, כפי שעשתה מגיל צעיר, ולהתמקד בתחום אחד - שחייה.

לייבוביץ' הגיעה במהלך הקריירה שלה להישגים רבים, וזכתה במספר אליפויות אירופה ובאליפויות עולם בשחייה למרחקים קצרים (50 ו-100 מטר) בסגנונות חופשי וגב.
בנוסף זכתה לייבוביץ' ב-7 מדליות פאראלימפיות במשחקים הפאראלימפיים בסידני 2000 ובאתונה 2004.

בנוסף שברה מספר פעמים את שיאי העולם בשחייה, בין היתר: שיא עולם במשחה 50 מטר גב בספטמבר 2003, ושיא עולם במשחה 200 מטר גב ביוני 2004. 

בנוסף לעיסוקה בשחייה, פעלה לייבוביץ' רבות להעלאת המודעות הציבורית לספורט הנכים ולמתן תמיכות לספורטאים בעלי מוגבלויות. בזכות פעולות אלו ובזכות זכיותיה הרבות בתחרויות השונות זכתה להכרה לאומית, וזכתה בפרס מרכז מורשת מנחם בגין ובכבוד להשיא משואה בטקס יום העצמאות בשנת 2004. כמו כן, זכתה בפרס "אנשי השנה" בספורט של ערוץ הספורט. בשנת 2022 זכתה בתואר דוקטור לשם כבוד ממכון ויצמן למדע.

חיים אישיים 
לייבוביץ' היא אם חד-הורית לשני זוגות תאומים. מתגוררת בכפר סבא.

קישורים חיצוניים 

 פירוט השתתפותה בתחרויות המשחקים הפאראלימפיים באתר הרשמי של IPC 
 המשך פירוט השתתפותה בתחרויות המשחקים הפאראלימפיים באתר הרשמי של IPC 
 המשך פירוט השתתפותה בתחרויות המשחקים הפאראלימפיים באתר הרשמי של IPC

הערות שוליים

ספורטאים פאראלימפיים ישראלים
ספורטאיות פאראלימפיות ישראליות
מדליסטיות פאראלימפיות ישראליות
ספורטאים נכי צה"ל
שחייניות נכות ישראליות
אלופות פאראלימפיות ישראליות
שיאניות עולם ישראליות
שחייניות גב ישראליות
שחייניות חופשי ישראליות
שחייניות חזה ישראליות
שחייניות מעורב אישי ישראליות
משיאי משואה ביום העצמאות: 2004
אלופות עולם ישראליות
אלופי עולם ישראלים
שחיינים ישראלים במשחקים הפאראלימפיים בייג'ינג (2008)
שחייניות במשחקים הפאראלימפיים בייג'ינג (2008)
שחיינים ישראלים במשחקים הפאראלימפיים אתונה (2004)
שחייניות במשחקים הפאראלימפיים אתונה (2004)
שחיינים ישראלים במשחקים הפאראלימפיים סידני (2000)
שחייניות במשחקים הפאראלימפיים סידני (2000)
מקבלות תואר דוקטור לשם כבוד ממכון ויצמן למדע
מקבלי תואר דוקטור לשם כבוד ממכון ויצמן למדע
ישראליות שנולדו ב-1973
ישראלים שנולדו ב-1973